Észlelési élményem - ifjúsági pályázat     

Szerző: MCSE, 2007. február 06., kedd 

A Magyar Csillagászati Egyesület „Észlelési élményem" címmel pályázatot ír ki magyarországi vagy határon túli, 15–19 éves diákok részére. A pályázaton jelenleg iskolába nem járó fiatalok is részt vehetnek. 

A pályázat témaköre: egy (vagy több) 2006–2007. évi csillagászati megfigyeléssel, vagy a megfigyelt csillagászati jelenség hátterével kapcsolatos cikk készítése. A cikk legyen érthető a téma iránt érdeklődő, de szakmai végzettség nélküli olvasó számára. A pályaműnek mindenképpen kapcsolódnia kell valamilyen csillagászati megfigyeléshez, ugyanakkor nem szükséges, hogy a megfigyelés tudományosan hasznosítható legyen. A megfigyelések lehetnek távcsöves, szabadszemes, fotografikus vagy CCD-észlelések. Bármely észlelési területről várunk írásokat., a pályamunkák kapcsolódhatnak a 2007-es év kiemelt témáihoz, a Nemzetközi Heliofizikai Évhez (napészlelések) vagy az űrkorszak 50. évfordulójához (mesterséges égitestek megfigyelése).

A cikk terjedelme legfeljebb 6000 leütés legyen, legfeljebb 3 ábrát tartalmazhat. A szöveget és a képeket külön fájlban kell elküldeni (tehát a képeket nem a dokumentumba illesztve!), elektronikus levélben. A pályázat szövegét rtf formátumban, a képeket jpg formátumban fogadjuk el. A szöveg és a képek fájlneveinek tartalmazniuk kell a beküldő teljes nevét ékezet nélküli formában. A teljes beküldött pályamunka terjedelme ne haladja meg az 1 Mbyte-ot. A cikk végén, az rtf fájlban fel kell tüntetni a szerző nevét, postacímét és e-mail címét. Egy résztvevő csak egy pályaművet adhat be.

A pályamunkákat az mcse@mcse.hu címre kérjük elküldeni, beküldési határidő 2007. április 20. A nyertes pályamunkákat a Meteor 2007/7–8. számában közöljük.
Díjazás:

1. helyezés: könyvnyeremény 15.000 Ft értékben és ingyenes részvétel az MCSE 2007-es táborán

2. helyezés: ingyenes részvétel az MCSE 2007-es táborán

3. helyezés: könyvnyeremény 10.000 Ft értékben

Forrás: Az MCSE honlapja
http://www.mcse.hu/egyesuleti_hirek/20070206_elmeny2007_2.html

